                            Referat fra styremøte i Tønsberg Triathlonklubb 2. februar 2016, kl. 19.00
Tilstede: Jørn Willy, Hjalmar, Ingrid og Petter. Anni og Ronald hadde meldt forfall. 
Også tilstede Frode Vittersø.

Sak 1. Innkalling. Godkjent

Sak 2. Behandling av fulldistansetriathlon

Hjalmar rekapitulerte saksgangen fra årsmøtet og fram til nå, hvor han refererte det som er blitt notert i referatene fra årsmøte or styremøter. Videre om bakgrunnen for dette styremøtet, og hvordan styret ser på saken nå og veien videre.

Ingrid er av den oppfatning at Frode har gått ut over det hun mener er gitt i årsmøtets mandat, og at planlegging med mer er kommet lengre enn det klubbens styre har sanksjonert.

Jørn Willy beklaget at styret ikke har tatt grep og kommet Frode i møte tidligere angående forprosjektet og overgang til endelig prosjekt. Vi har ikke forespurt etter detaljer, men heller ikke mottatt så mye informasjon om framdriften. Har forestilt seg at Frode og Visees står for alt.

Petter oppfattet at årsmøtet ga Frode fullmakt til å utarbeide et opplegg for fulltriathlon, men at han ikke skulle trekke veksler på klubbens medlemmer eller ressurser uten å spørre styret først. Hele prosjektet skulle hvile på Frodes skuldre.

Frode har en klar forståelse av at han har fått fullmakt til å utarbeide et fulltriathlonløp og planlegge rundt dette. Han er også klar på at klubben skal være økonomisk uavhengig fra løpet. Frode ønsker at Tønsberg Triathlonklubb skal være eier av stevnet, men uten økonomisk forpliktelse.

Jørn Willy har kommentar om at det opplegget som er presentert til nå har kommet langt unna det som ble forespeilet som en Dysten opplevelse.
Hjalmar er bekymret for bruken av dugnadsressurser. 

Angående navnet Dysten, så mente forbundet at det var et stevne, og Frode måtte derfor endre navn.

Petter mener at forbundets innblanding var utidig og at spørsmålet burde stiles til styret.

Etter å ha diskutert veien fram til dags dato, gikk vi over til å diskutere veien videre.

Frode aksepterer ikke tilsendte avtaleforslag.

Jørn Willy ønsker å avslutte hele konkurransen, sekundært at det legges fram for årsmøtet. Mangel på gjensidig tillit gjør at samarbeidet bør avlyses.

Hjalmar synes det er litt tidlig å ta et slik vedtak.

Petter mener at årets løp må arrangeres som et treningsløp.

Ingrid er enig med Jørn Willy.

Frode kommer tilbake med avtaleforslag innen 16. februar. Frode menet at forslaget privatiserer idretten, og ikke er i henhold til det framlegget han hadde på årsmøtet.

Møtet slutt kl. 21. 00. Petter Grann-Meyer (sign.), Frode Vittersø (sign.), Hjalmar Schiøtz (sign.), Ingrid Kristiansen (sign.) Jørn Willy Olafsen (sign.)

